**NAISIIN KOHDISTUVAN VÄKIVALLAN TORJUNTAOHJELMA  
TYÖRYHMÄN 16. KOKOUS**

Aika: 21.9.2022 klo 10.00-11.00

Paikka: Teams-kokous  
  
Osallistujat: Elina Ruuskanen, oikeusministeriö (pj.)

Katja Repo, oikeusministeriö (siht.)  
 Minna Piispa, oikeusministeriö

Kimmo Halme, sisäministeriö

Minna Viuhko, sosiaali- ja terveysministeriö

Elisa Niklander, Terveyden ja hyvinvoinnin laitos

Taina Riski, Terveyden ja hyvinvoinnin laitos

Terhi Heinilä, Naisjärjestöjen Keskusliitto

Satu Honkala, Opetushallitus

KOKOUSMUISTIO

1. Kokouksen avaus ja asialistan hyväksyminen

Puheenjohtaja avasi kokouksen klo 10.01. Hyväksyttiin asialista.

1. Edellisen kokouksen muistion hyväksyminen (liite 1)

Hyväksyttiin edellisen kokouksen muistio.

1. Torjuntaohjelman täytäntöönpanon tilanne (liite 2)

Käytiin läpi seurantaulukkoa ja tehtiin siihen tarvittavat päivitykset. Toimenpiteiden toimeenpano edistyy hyvin ja pääosin aikataulussa.

1. Torjuntaohjelman loppuraportti ja ulkopuolinen arviointi

Puheenjohtaja kertoi, että toimintaohjelman toimeenpanosta laaditaan loppuraportti. Sen tyyli tulee olemaan kuvaileva ja siinä käydään toimenpiteet läpi ja kuvataan, miten toimenpiteet ovat edistyneet. Puheenjohtaja laatii luonnoksen raportista ja toimintaohjelman toimeenpanosta vastaavat tahot tuottavat raporttiin omia toimenpiteitään koskevat osiot. Raportin julkaisu olisi hallituskauden päättyessä 2023. Osittain toimenpiteiden toimeenpano toki jatkuu vuoden 2023 loppuun asti.

Lisäksi toimeenpanosta laaditaan ulkopuolinen arviointi, joka on tarkoituksenmukaista laatia vasta vuoden 2023 syksyllä. Keskusteltiin siitä, ettei arviointia kannata aloittaa liian aikaisin, jotta kaikkien toimenpiteiden tulokset ovat näkyvissä. Puheenjohtaja totesi, ettei toimeenpanoa kannata toisaalta myöskään viivyttää liian pitkään, vaan se kannattaa aloittaa viimeistään syksyllä 2023.

Puheenjohtaja totesi, että hän alkaa hiljalleen laatia loppuraporttia. Asiaan palataan seuraavassa kokouksessa.

1. Muut asiat

Keskusteltiin siitä, että olisi hyvä käydä yhdessä keskustelua tulevan hallitusohjelman tavoitteista naisiin kohdistuvan väkivallan torjunnan osalta. Puheenjohtaja totesi, että varsinainen hallitusohjelmavalmistelu käynnistyy vasta alkuvuodesta 2023. Tähän voidaan palata tulevissa kokouksissa.

Rikoslain 20 luvun uudistuksen esittelyä ei ole näillä näkymin tulossa työryhmään, vaikka tästä oli aikaisemmin puhetta. Puheenjohtaja kysyi, toivottaisiinko tätä kuitenkin. Riski totesi, että tietoa uudistuksesta on toisaalta jo muualla paljon saatavilla. Myös NAPEssa tullaan keskustelemaan asiasta. Puheenjohtaja totesi, että käydyn keskustelun perusteella ei ole tarpeen pyytää uudistuksen esittelemistä työryhmään. Naisiin kohdistuvia parisuhdesurmia käsittelevä VN TEAS –tutkimus on sen sijaan hieman eri tyylinen hanke, ja sen osalta esittelyä työryhmään voisi hyvin pyytää. Puheenjohtaja pyytää tutkimuksen esittelyä syksyn toiseen kokoukseen.

1. Seuraava kokous

Seuraava kokous on 7.12.2022. Satu Honkala kertoi (OPH) jäävänsä pian eläkkeelle, tämä oli hänen viimeinen kokouksensa työryhmässä. Puheenjohtaja kiitti Honkalaa hänen työpanoksestaan.

1. Kokouksen päättäminen

Puheenjohtaja päätti kokouksen klo 11.30.